A Bizottság 754/2004/EK rendelete

(2004. április 21.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [1], és különösen annak 9. cikke (1) bekezdésének a) pontjára,

mivel:

(1) A 2658/87/EGK rendelet mellékletét képező Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EK rendelet megállapította a Kombinált Nómenklatúra általános értelmezési szabályait. Ezeket a szabályokat alkalmazni kell minden egyéb olyan nómenklatúrára is, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet valamely különös közösségi rendelkezés határoz meg az árukereskedelemhez kapcsolódó tarifális és egyéb intézkedések alkalmazásának céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árukat a 3. oszlopban feltüntetett indokok alapján a táblázat 2. oszlopában feltüntetett KN-kódok alá kell besorolni.

(4) Indokolt kikötni, hogy a tagállamok vámhatóságai által kibocsátott, és az e rendeletben foglaltakkal nem összhangban lévő, az áruk Kombinált Nómenklatúra szerinti besorolására vonatkozó kötelező érvényü tarifális felvilágosításokra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [2] 12. cikke (6) bekezdésének értelmében a jogosultak még három hónapig hivatkozhassanak.

(5) Az ebben a rendeletben előírt intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett árucikkeket a Kombinált Nómenklatúrán belül a táblázat 2. oszlopában feltüntetett megfelelő KN-kódok alá kell besorolni.

2. cikk

A 2913/92/EGK rendelet 12. cikke (6) bekezdésének alapján a tagállamok vámhatóságai által kibocsátott és az e rendeletben foglaltakkal nem összhangban lévő kötelező érvényü tarifális felvilágosításokra három hónapig továbbra is lehet hivatkozni.

3. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2004. április 21-én.

a Bizottság részéről

Frederik Bolkestein

a Bizottság tagja

[1] HL L 256., 1987.9.7., 1. o. A legutóbb a 2344/2003/EK bizottsági rendelettel (HL L 346., 2003.12.31., 38. o.) módosított rendelet.

[2] HL L 302., 1992.10.19., 1. o. A legutóbb a 2003. évi csatlakozási okmánnyal módosított rendelet.

--------------------------------------------------

MELLÉKLET

Árumegnevezés | KN-kód szerinti besorolás | Indokolás |

(1) | (2) | (3) |

1.106 cm képátlójú (teljes méretei: 104 (szélesség) x 64,8 (magasság) x 9,5 (vastagság) cm), 852x480 pixel felbontású, színes plazmaképernyő.A készülék a következő interfészekkel rendelkezik:egy RGB-csatlakozóegy DVI-csatlakozó (digitális videointerfész)ellenőrző csatlakozóAz RGB-csatlakozó lehetővé teszi, hogy a készülék közvetlenül egy automatikus adatfeldolgozó gépből származó adatokat jelenítsen meg.A DVI-csatlakozó lehetővé teszi, hogy a készülék egy automatikus adatfeldolgozó gépből vagy egy másik forrásból, pl. DVD-lejátszóból vagy videojáték-konzolból származó jeleket tuner-egységen keresztül jelenítsen meg. | 85282190 | A besorolást a Kombinált Nómenklatúra általános értelmezési szabályainak 1. és 6. pontja, valamint a 8528, a 852821 és a 85282190 KN-kódok megfogalmazása határozza meg. A termék 847160 alszám alá besorolása kizárt, mivel a monitort nem kizárólag vagy elsődlegesen automatikus adatfeldolgozó rendszerben használják (lásd a 85. árucsoporthoz tartozó 5. megjegyzést). A termék a 8531 vámtarifaszám alá sem sorolható be, mivel a funkciója nem vizuális jelzések kibocsátása (lásd a Harmonzált Rendszer 8531. vámtarifaszámához tartozó D) megjegyzést). |

2.106 cm képátlójú (teljes méretei: 103 (szélesség) x 63,6 (magasság) x 9,5 (vastagság) cm), 1024x1024 pixel felbontású, színes plazmaképernyő levehető hangszórókkal.A készülék a következő interfészekkel rendelkezik:egy DVI-csatlakozó (digitális videointerfész)ellenőrző csatlakozóA DVI-csatlakozó lehetővé teszi, hogy a készülék egy automatikus adatfeldolgozó gépből vagy egy másik forrásból, pl. DVD-lejátszóból vagy videojáték-konzolból származó jeleket tuner-egységen keresztül jelenítsen meg. | 85282190 | A besorolást a Kombinált Nómenklatúra általános értelmezési szabályainak 1. és 6. pontja,, valamint a 8528, a 852821 és a 85282190 KN-kódok megfogalmazása határozza meg. A termék 847160 alszám alá besorolása kizárt, mivel a monitort nem kizárólag vagy elsődlegesen automatikus adatfeldolgozó rendszerben használják (lásd a 85. árucsoporthoz tartozó 5. megjegyzést). A termék a 8531 vámtarifaszám alá sem sorolható be, mivel a funkciója nem vizuális jelzések kibocsátása (lásd a Harmonzált Rendszer 8531. vámtarifaszámához tartozó D) megjegyzést). |

--------------------------------------------------